smcproject/ml-wiki-sentences huggingface dataset:
വിരുവ ദേശീയോദ്യാനം ( പോർച്ചുഗീസ് : Parque Nacional do Viruá ) ബ്രസീലിലെ റൊറൈമ സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്.
ഫലപുഷ്ടിയില്ലാത്ത മണൽകലർന്ന മണ്ണുള്ളതും കാലാനുസൃതമായി വെള്ളപ്പൊക്കം ഉണ്ടാകുന്നതും, യാതൊരു സാമ്പത്തിക മൂല്യമില്ലാത്തതും എന്നാൽ ഉയർന്ന ജൈവ വൈവിധ്യങ്ങൾ നിറഞ്ഞതുമായ ഒരു പ്രദേശത്തെ ഇതു സംരക്ഷിക്കുന്നു.
വിരുവ ദേശീയോദ്യാനം റൊറൈമയിലെ കരക്കാറൈ മുനിസിപ്പാലിറ്റിയിലാണു സ്ഥിതിചെയ്യുന്നത്.
വിരൽ
മനുഷ്യന്റെ കൈപ്പത്തി, കാൽപാദം എന്നിവയുടെ അഗ്രഭാഗങ്ങളാണ് വിരലുകൾ .
ഓരോ കൈപ്പത്തിയിലും, കാൽപാദത്തിലും സാധാരണയായി അഞ്ചു വിരലുകൾ കാണുന്നു.
കൈയിലെയും കാലിലേയും വിരലുകൾ സ്ഥാനവ്യത്യാസത്തിനനുസരിച്ച് തള്ളവിരൽ, ചൂണ്ടുവിരൽ, നടുവിരൽ, മോതിരവിരൽ, ചെറുവിരൽ എന്നിങ്ങനെ അറിയപ്പെടുന്നു.
വസ്തുക്കളെ കയ്യിൽ ഒതുക്കിപ്പിടിക്കാനും പെറുക്കിയെടുക്കാനും കൈവിരലുകൾ ഉപയോഗപ്പെടുന്നു.
കൂടാതെ കൈവിരലുകൾ ശക്തിയേറിയ സ്പർശിനികളുമാണ്.
നടക്കുമ്പോൾ അതത് പ്രതലങ്ങളിൽ പാദങ്ങൾ ഉറപ്പിക്കാൻ കാൽ വിരലുകൾ ഉപയോഗപ്പെടുന്നു.
ഇംഗ്ലീഷിൽ കൈ വിരലുകൾക്ക് ഫിൻഗർ (Finger) എന്നും കാലിലെ വിരലുകൾക്ക് ടോ (Toe) എന്നും പറയുന്നു.
മനുഷ്യന്റെ പത്ത് വിരലിന്റേയും വിരലടയാളം വ്യത്യസ്തമായിരിക്കും.
ഒരേ പോലുള്ള വിരലടയാളം രണ്ടുപേർക്ക് ഉണ്ടായിരിക്കില്ല.
ജനിക്കുമ്പോഴുണ്ടാകുന്ന വിരലടയാളം മരണം വരെ മാറുന്നില്ല.
കൈവിരലുകൾ അസ്ഥികൾ
കയ്യിന്റെ മണിക്കണ്ഠത്തിൽനിന്ന് ഓരോ വിരലുകൾക്കുമായി വെവ്വേറെ അസ്ഥികൾ വിടരുന്നുണ്ട്.
മനുഷ്യന്റെ കൈപ്പത്തിയിലെ അസ്ഥികൾ
ഇവയെ മെറ്റാകാർപലുകൾ (Metacarpals)എന്നു പറയുന്നു.
ഇവയോരോന്നിൽ നിന്നുമായി തള്ളവിരലിന്ന് രണ്ടും മറ്റു വിരലുകൾക്ക് മൂന്ന് വീതവും ഫലാംഗെസുകൾ (phalanges)എന്ന അസ്ഥികളും ഉണ്ട്.
വിരലുകളെ പ്രവർത്തിപ്പിക്കുന്ന പേശികൾ കൈപ്പത്തിയിലും കൈത്തണ്ടയിൽ മണികണ്ഠത്തിനോടു ചേർന്നുമാണുള്ളത്.
രോമകൂപങ്ങളോട് ചേർന്ന് രോമങ്ങളെ എഴുന്നുനിൽക്കാൻ സഹായിക്കുന്ന നനുത്ത പേശികളല്ലാതെ വിരലുകളിൽ വേറെ മാംസപേശികളൊന്നുമില്ല.
സ്പർശനം
ജനനേന്ദ്രിയങ്ങൾ ഒഴികെ ശരീരത്തിലെ മറ്റൊരവയവത്തിലും സ്പർശവും ചൂടും അറിയാനുള്ള സിരാതല്പങ്ങൾ വിരലുകളിലുള്ളത്രയും ബാഹുല്യത്തിൽ ഇല്ല.
അതുകൊണ്ടാണ് വസ്തുക്കളെ തോട്ടുനോക്കാനും ചൂടറിയാനുമായി നാം വിരലുകൾ ഉപയോഗിക്കുന്നത് .
കാൽവിരലുകൾ കാൽവിരലുകളുടെ അസ്ഥികൾ
നടക്കുമ്പോൾ നമ്മുടെ ഭാരം വഹിക്കുകയും ശരീരസന്തുലനം ഉറപ്പാക്കുകയും മുന്നോട്ടുള്ള ആയം നൽകുകയുമാണ് കാൽവിരലുകളുടെ ധർമ്മം.
അവലംബം ↑ പേജ്  , All about human body - Addone Publishing group ↑ https://en.wikipedia.org/wiki/Finger
വിരൂപാക്ഷക്ഷേത്രം ഇംഗ്ലീഷ് വിലാസം https://ml.wikipedia.org/wiki/Virupaksha_Temple
കർണ്ണാടകയിലെ ഹംപിയിൽ സ്ഥിതി ചെയ്യുന്ന ഒരു ഹൈന്ദവക്ഷേത്രമാണ് വിരൂപാക്ഷക്ഷേത്രം അഥവാ പമ്പാപതി ക്ഷേത്രം .
തുംഗഭദ്ര നദിയുടെ തെക്കൻ തീരത്തും ഹേമകൂടഗിരിയുടെ തൊട്ടുവടക്കുമായാണ് ഇത്.
രണ്ടുവലിയ വിഭാഗങ്ങളായി തിരിക്കപ്പെട്ട ദീർഘചതുരാകൃതിയിലുള്ള ക്ഷേത്രസമുച്ചയമാണ്.
ക്ഷേത്രത്തിലേക്കു കടക്കുമ്പോൾ കാണുന്ന 52 അടി ഉയരമുള്ള ഗോപുരം കൃഷ്ണദേവരായരുടെ കാലത്ത് പണികഴിപ്പിച്ചതാണ് .
1510-ൽ ഇത് അറ്റകുറ്റപ്പണികൾ ചെയ്തതായി രേഖകളുണ്ട്.
അവലംബം പുറത്തേക്കുള്ള കണ്ണികൾ Virupaksha Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
13°19′56″N 74°44′46″E ﻿ / ﻿ 13.3322222322°N 74.7461111211°E ﻿ / 13.3322222322; 74.7461111211
വിരോധാഭാസം (അലങ്കാരം)
മലയാളവ്യാകരണത്തിലെ ഒരു അലങ്കാരമാണ്‌ വിരോധാഭാസം .
തമ്മിൽ പൊരുത്തമില്ലാത്തതോ വിപരീത ഭാവങ്ങൾ ഉൾക്കൊള്ളുന്നതോ ആയ കാര്യങ്ങളെ വർണ്ണിക്കുന്നതിനായ് ഈ അലങ്കാരം ഉപയോഗിക്കുന്നു.
ഭാരതീയ കവിതയിലെ പരമ്പരാഗതമായ ഒരു അലങ്കാരം ആണിത് .
അർഥാലങ്കാരങ്ങളിൽ ഒന്നായ വിരോധാഭാസത്തെ പല അലങ്കാരശാസ്ത്രകാരന്മാരും നിർവചിച്ചിട്ടുണ്ട് .
പരസ്പര വൈരുദ്ധ്യമുണ്ടെന്നു  തോന്നത്തക്ക രീതിയിൽ പരസ്പരബന്ധമോ സാദൃശ്യമോ ഉള്ള രു കാര്യങ്ങൾ ചേർത്തു പറയുന്നതാണ് വിരോധാഭാസം.
വിരോധം തോന്നുമാറുക്തി 
വിരോധാഭാസമായിടും.
എ. ആർ. രാജരാജവർമ ആണ് ഈ നിർവചനം  നല്കിയിട്ടുള്ളത്.
വിരൽ ദ്വയാങ്കം
വിരലുകൾ ഉപയോഗിച്ച് ദ്വയാങ്കസംഖ്യാവ്യവസ്ഥ യിലെ സംഖ്യകളെ സൂചിപ്പിക്കുന്നതിനും എണ്ണുന്നതിനും ഉള്ള ഒരു സമ്പ്രദായം ആണ് ഇത്.
ഒരു കൈയിലെ വിരലുകൾ ഉപയോഗിച്ച് പൂജ്യം മുതൽ മുപ്പത്തിയൊന്ന് (2 5 − 1) വരെയും, രണ്ട് കൈയും കൂടി ഉപയോഗിച്ച് 1023 (2 10 − 1) വരെയും എണ്ണാം.
ഇടത് കൈ വലത് കൈ തള്ളവിരൽ ചൂണ്ടുവിരൽ നടുവിരൽ മോതിരവിരൽ ചെറുവിരൽ ചെറുവിരൽ മോതിരവിരൽ നടുവിരൽ ചൂണ്ടുവിരൽ തള്ളവിരൽ Power of two 2 9 2 8 2 7 2 6 2 5 2 4 2 3 2 2 2 1 2 0 Value 512 256 128 64 32 16 8 4 2 1
നിവർന്നിരിക്കുന്ന വിരലുകൾ ഒന്നുകളെയും മടങ്ങിയിരിക്കുന്ന വിരലുകൾ പൂജ്യങ്ങളെയും സൂചിപ്പിക്കും.
19 എന്ന സംഖ്യ വലതുകൈ മാത്രം ഉപയാഗിച്ച് ബൈനറിയിൽ 10011 ആയി സൂചിപ്പിച്ചിരിക്കുന്നു.
10011  =  16 + 0 + 0 + 2 + 1   =  19
വിരൽവാലൻ കടുവ ഇംഗ്ലീഷ് വിലാസം https://ml.wikipedia.org/wiki/Asiagomphus_nilgiricus
കടുവാതുമ്പികൾ എന്ന കല്ലൻതുമ്പി കുടുംബത്തിൽപ്പെട്ട ഒരു കല്ലൻതുമ്പിയിനമാണ് വിരൽവാലൻ കടുവ.
പശ്ചിമഘട്ടത്തിലെ ഉയർന്ന പ്രദേശങ്ങളിലുള്ള കാട്ടരുവികളിലാണ് ഈ അത്യപൂർവ്വയിനം തുമ്പിയെ കണ്ടെത്തിയിട്ടുള്ളത്.
പശ്ചിമഘട്ടത്തിൽ മാത്രമാണ് ഇവയെ കണ്ടെത്തിയിട്ടുള്ളത് (പശ്ചിമഘട്ടത്തിലെ സ്ഥാനീയ തുമ്പികളിൽ ഒന്നാണിത്) ശരീരഘടന
കറുത്ത നിറത്തിലുള്ള ഉരസ്സിൽ വീതിയേറിയ മഞ്ഞ വരകളുണ്ട്.
കറുത്ത ഉദരത്തിൽ ചെറിയ മഞ്ഞപ്പൊട്ടുകളും കാണാം.
കാട്ടരുവികൾക്ക് നടുവിലുള്ള പാറക്കെട്ടുകളിലാണ് ഇവ വിശ്രമിക്കാറുള്ളത്.
അരുവികളിൽ സസ്യങ്ങൾ വളർന്നു നിൽക്കുന്ന സ്ഥലങ്ങളിലാണ് ഇവ മുട്ടയിടുന്നത് .
വിരേചനം
മരുന്നു ഉപയോഗിച്ചുള്ള വയർ-ശുദ്ധീകരണത്തിനാണ് വിരേചനം എന്നു പറയുന്നത്.
ശരീരത്തിന് ദോഷകരമായ പദാർത്ഥങ്ങൾ വയർ-ഇളക്കുന്നതു വഴി  പുറം തള്ളുന്നതാണ് വിരേചനത്തിന്റെ രീതി.
ആയുർവേദത്തിലെ പഞ്ചകർമ്മ ചികിത്സാ പദ്ധതിയിലെ ഒരു കർമ്മമാണ് വിരേചനം.
ബ്രോഞ്കിയൽ ആസ്മ , സോറിയാസിസ് , പ്രമേഹം എന്നിവക്കുള്ള പ്രതിവിധിയായി വിരേചനത്തിനെ ഉപയോഗിക്കാനുള്ള പരീക്ഷണങ്ങൾ നടത്തപ്പെട്ടിട്ടുണ്ട്.
ആയുർവേദത്തിനനുസരിച്ച് , ത്വക് രോഗങ്ങൾക്കുള്ള  ഏറ്റവും നല്ല ചികിത്സയും വിരേചനമാണ്.
വിരേന്ദർ സെവാഗ് ഇംഗ്ലീഷ് വിലാസം https://ml.wikipedia.org/wiki/Virender_Sehwag
ഡൽഹിയിൽ നിന്നുള്ള ഇന്ത്യൻ ക്രിക്കറ്ററാണ്‌ വീരേന്ദർ സേവാഗ് (ജനനം : 1978 ഒക്ടോബർ 20 ).
വീരു എന്ന് സ്നേഹത്തോടെ വിളിക്കുന്ന സെവാഗിന് നജാഫ്ഗർഹിന്റെ രാജകുമാരൻ എന്നും വിളിപ്പേരുണ്ട്.
ആധുനിക യുഗത്തിലെ വിവിയൻ റിച്ചാർഡ്സൺ ആയിട്ടാണ് പല പ്രമുഖരും വീരുവിനെ വിലയിരുത്തുന്നത്.
അക്രമണോത്സുകനായ വലം കയ്യൻ ബാറ്റ്സ്മാനും, വലം കയ്യൻ ഓഫ് സ്പിൻ ബൗളറുമാണ് സേവാഗ്.
തന്റെ ആദ്യത്തെ അന്താരാഷ്ട്ര ഏകദിന മത്സരം 1999-ലും ആദ്യ ടെസ്റ്റ് മത്സരം 2001-ലുമാണ് സേവാഗ് കളിച്ചത്.
വിസ്ഡന്റെ ലീഡിംഗ് ക്രിക്കറ്റേഴ്സ് പുരസ്കാരം ലഭിച്ച ഏക ഇന്ത്യൻ താരമാണ് സേവാഗ്.
2008ലായിരുന്നു ഈ നേട്ടം.
ഒട്ടനവധി റെക്കോർഡുകൾ അദ്ദേഹത്തിന്റെ പേരിലുണ്ട്.
ടെസ്റ്റ് ക്രിക്കറ്റിലെ ഏറ്റവും വേഗമേറിയ ട്രിപ്പിൾ സെഞ്ച്വറിയും ഏറ്റവും വേഗമേറിയ 250 റൺസും സെവാഗിന്റെ പേരിലാണ്.
2008 മാർച്ച് 28 -ന്‌ ചെന്നൈയിലെ ചെപ്പോക്ക് ക്രിക്കറ്റ് ഗ്രൗണ്ടിൽ ദക്ഷിണാഫ്രിക്കക്ക് എതിരെയായിരുന്നു 319 റൺസ് നേടിയത്.
278 പന്തിൽ നിന്നാണ്‌ സേവാഗ് 300 റൺസ് നേടിയത്.
ഒരു ഇന്ത്യൻ താരത്തിന്റെ ടെസ്റ്റ് ക്രിക്കറ്റിലെ ഉയർന്ന സ്കോറാണിത്.
ഡോൺ ബ്രാഡ്‌മാനും , ബ്രയൻ ലാറക്കും ശേഷം 2 ട്രിപ്പിൾ സെഞ്ച്വറികൾ നേടുന്ന ക്രിക്കറ്റ് കളിക്കാരനുമായി സേവാഗ് .
സേവാഗിന്റെ ആദ്യ ട്രിപ്പിൾ സെഞ്ച്വറി 2004 മാർച്ച് 28 -ന്‌ പാകി സ്ഥാ നിലെ മുൾട്ടാനിൽ പാകി സ്ഥാ നെതിരെ ആയിരുന്നു .
2009 ഡിസംബർ 3 ന് മുംബൈയിൽ വച്ച് ശ്രീലങ്കയ്ക്ക് എതിരെ ആയിരുന്നു ടെസ്റ്റ് ക്രിക്കറ്റിലെ വേഗമേറിയ 250 റൺസ് നേടിയത്, 207 ബോളുകളിൽ നിന്നായിരുന്നു നേട്ടം.
2009 മാർച്ചിൽ ഒരു ഇന്ത്യക്കാരന്റെ ഏറ്റവും വേഗമേറിയ ഏക ദിന ക്രിക്കറ്റ് സ്വെഞ്ചുറി നേടി.
60 ബോളുകളിൽ നിന്നായിരുന്നു നേട്ടം.
ഫിറോസ്ഷാ കോട്‌ല സ്റ്റേഡിയത്തിലെ ഗേറ്റിന് മുൻ ഓപ്പണർ വീരേന്ദർ സെവാഗിന്റെ പേര് നൽകി.
ഇന്ത്യ-ന്യൂസിലാൻഡ് ടി20 മൽസരത്തിന് മുന്നോടിയായാണ് മെയിൻ ഗേറ്റിന് വീരേന്ദർ സെവാഗ് ഗേറ്റ് എന്ന് പേരു നൽകിയത്.
ഗേറ്റിൽ സെവാഗിന്റെ ചിത്രവും കരിയർ സംബന്ധിച്ച വിവരങ്ങളും നൽകിയിട്ടുണ്ട്.
ഒപ്പം ലെജൻഡ്സ് ആർ ഫോറെവർ എന്ന വാചകവും നൽകിയിട്ടുണ്ട്.
സ്റ്റേഡിയത്തിലേക്ക് കാണികൾ പ്രവേശിക്കുന്ന മൂന്നാം നമ്പർ ഗേറ്റാണ് ഇനിമുതൽ വീരേന്ദർ സെവാഗ് ഗേറ്റ് എന്ന് അറിയപ്പെടുക.
പുരസ്കാരങ്ങൾ അവാർഡുകൾ അർജ്ജുന അവാർഡ് (2012) വിസ്ഡൻ ലീഡിംഗ് ക്രിക്കറ്റർ ഇൻ ദി വേൾഡ് 2008, 2009 ഐസിസി ടെസ്റ്റ് പ്ലെയർ ഓഫ് ദി ഇയർ (2010) പദ്മശ്രീ 2010 അവലംബം ↑ ↑ {{ cite web }} :  CS1 maint: multiple names: authors list ( link ) CS1 maint: numeric names: authors list ( link ) ↑ Virender Sehwag slams maiden double century in ODIs, scripts history 1 2 3 ↑ ↑ Virender Sehwag | India Cricket | Cricket Players and Officials | ESPN Cricinfo ↑ Padma Bhushan for Aamir, Padma Shri for Sehwag – Hindustan Times പുറമെ നിന്നുള്ള കണ്ണികൾ Virender Sehwag എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്‌സൈറ്റ് Cricinfo Player Profile Virender Sehwag featured as an Asian hero by Time magazine (Asia issue dated 28 April 2003) ഇന്ത്യയുടെ ക്രിക്കറ്റ് ടീം നായകന്മാർ
ലോറൻ റോജേഴ്സ് മ്യൂസിയം ഓഫ് ആർട്ട് ഇംഗ്ലീഷ് വിലാസം https://ml.wikipedia.org/wiki/Lauren_Rogers_Museum_of_Art
മിസിസിപ്പിയിലെ ആദ്യത്തെ കലാ മ്യൂസിയം ആയ ലോറൻ റോജേഴ്സ് മ്യൂസിയം ഓഫ് ആർട്ട് ലോറൽ, മിസിസിപ്പി , യുണൈറ്റഡ് സ്റ്റേറ്റ്സിൽ സ്ഥിതിചെയ്യുന്നു.
1923-ൽ ലോറൻ ഈസ്റ്റ്മാൻ റോജേഴ്സിൻറെ സ്മരണാർത്ഥം സ്ഥാപിതമായതാണ് ഇത്.
ലൂസിയാനയിലെ ന്യൂ ഓർളിയാൻസിലെ റത്ബോൺ ഇ ഡെബുയിസ് ആയിരുന്നു കെട്ടിടത്തിന്റെ വാസ്തുശില്പി.
മ്യൂസിയത്തിൽ അമേരിക്കൻ ഇന്ത്യൻ ബാസ്കറ്റ് ശേഖരത്തിന്റെ വിപുലമായ ശേഖരം ഉണ്ട്.
ഇവിടെ വിൻസ്ലോ ഹോമർ , ആൽബർട്ട് ബിയർസ്റ്റാഡ് , ജോൺ സിംഗർ സാർജന്റ് എന്നിവരുടെ അമേരിക്കൻ കലാരൂപങ്ങളുടെ ഒരു വിപുലമായ ശേഖരവുമുണ്ട്.
ഒരു വർഷം 32,000 സന്ദർശകരെ ഇവിടെ സ്വീകരിക്കുന്നുണ്ട്.
അവലംബം ബാഹ്യ ലിങ്കുകൾ Lauren Rogers Museum of Art - official site
ലോറേസീ ഇംഗ്ലീഷ് വിലാസം https://ml.wikipedia.org/wiki/Lauraceae
കറുവ അടങ്ങിയ സസ്യകുടുംബമായ ലോറേസീ കുടുംബത്തിലെ സസ്യങ്ങൾ മിക്കവയ്ക്കും നല്ല സുഗന്ധമുണ്ട്.
50 ജനുസുകളിലായി ഏതാണ്ട് 3000 സ്പീഷീസ് സസ്യങ്ങൾ ഇതിലുണ്ട്.
മിക്കവയും കുറ്റിച്ചെടികളോ മരങ്ങളോ ആണ്.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Lauraceae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Lauraceae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലോറൈൻ ബ്രാക്കോ ഇംഗ്ലീഷ് വിലാസം https://ml.wikipedia.org/wiki/Lorraine_Bracco
ലോറൈൻ ബ്രാക്കോ ( Italian: [ˈbrakko] ; ജനനം ഒക്ടോബർ 2, 1954) ഒരു അമേരിക്കൻ നടിയാണ്.
1990 ലെ മാർട്ടിൻ സ്കോർസെസെ ചലച്ചിത്രമായ ഗുഡ്ഫെല്ലാസിലെ കാരെൻ ഫ്രീഡ്‌മാൻ ഹിൽ എന്ന കഥാപാത്രമായി അഭിനയയിച്ചതിലൂടെ കൂടുതലായി അറിയപ്പെടുന്ന അവർക്ക് ഈ വേഷം മികച്ച സഹനടിക്കുള്ള അക്കാദമി അവാർഡ് നേടിക്കൊടുത്തു.
ദി സോപ്രാനോസ് എന്ന എച്ച്ബി‌ഒ പരമ്പരയിലെ  ഡോ. ജെന്നിഫർ മെൽഫി എന്ന കഥാപാത്രവും ശ്രദ്ധിക്കപ്പെട്ടിരുന്നു.
ന്യൂയോർക്കിലെ ബ്രൂക്ലിനിലെ ബേ റിഡ്ജ് പരിസരത്താണ് ബ്രാക്കോ ജനിച്ചത്.
എലീൻ (മുമ്പ്, മോളിനെക്സ്, ജീവിതകാലം: 1926-2010) സാൽവറ്റോർ ബ്രാക്കോ സീനിയർ എന്നിവരാണ് മാതാപിതാക്കൾ.
അവൾക്ക് ഒരു സഹോദരിയും (നടി എലിസബത്ത് ബ്രാക്കോ), സാൽവറ്റോർ, ജൂനിയർ എന്ന പേരിൽ ഒരു സഹോദരനുമുണ്ട്.
അവളുടെ പിതാവ് ഇറ്റാലിയൻ വംശജനും മാതാവ് ഇംഗ്ലണ്ടിൽ ജനിച്ച ഫ്രഞ്ച് വംശജയുമാണ്.
രണ്ടാം ലോകമഹായുദ്ധസമയത്ത് അവളുടെ മാതാപിതാക്കൾ കണ്ടുമുട്ടുകയും ഒരു യുദ്ധ വധുവായി എലീൻ സാൽവത്തോർ ബ്രാക്കോയോടൊപ്പം അമേരിക്കയിലേക്ക് എത്തുകയും ചെയ്തു.
ലോംഗ് ഐലൻഡിലെ വെസ്റ്റ്ബറിയിലെ മാക്സ്വെൽ ഡ്രൈവിൽ ബ്രാക്കോ വളരുകയും 1972 ൽ ഹിക്സ്വില്ലെ ഹൈസ്കൂളിൽ നിന്ന് ബിരുദം നേടുകയും ചെയ്തു.
ഇംഗ്ലീഷ്, ഫ്രഞ്ച്, ഇറ്റാലിയൻ ഭാഷകൾ ബ്രാക്കോ നന്നായി കൈകാര്യം ചെയ്യുന്നു.
1974 ൽ ബ്രാക്കോ ഫ്രാൻസിലേക്ക് മാറുകയും അവിടെ ജീൻ-പോൾ ഗാൽട്ടിയറുടെ ഒരു ഫാഷൻ മോഡലായി ജോലിയെടുക്കുകയും ചെയ്തു.
ഒരു പതിറ്റാണ്ടോളം അവൾ അവിടെ താമസിച്ചു.
മോഡലിംഗിനിടയിൽ, ഫ്രഞ്ച് നാടകകൃത്തായ മാർക്ക് കമോലെറ്റി, ബ്രാക്കോയെ സമീപിക്കുകയും അദ്ദേഹത്തിന്റെ ഒരു നാടകമായ ഡ്യുവോസ് സർ കാനാപെ (1979) എന്ന രചനയുടെ ചലച്ചിത്രാവിഷ്കാരത്തിൽ ഒരു പ്രധാന വേഷം വാഗ്ദാനം ചെയ്യുകയും ചെയ്തു.
താൻ ഒരു നടിയാകുമെന്ന ബ്രാക്കോ ചിന്തിച്ചിരുന്നില്ല എന്നതിനാൽ, തുടക്കത്തിൽ വിസമ്മതിച്ചു.
ഒടുവിൽ അവൾ ആ സിനിമയിൽ അഭിനയിക്കുകയും പക്ഷേ അനുഭവം "ബോറടിപ്പിക്കുന്നതും" അവളുടെ പ്രകടനം "ഭയങ്കരവും" ആണെന്നു കണ്ടെത്തി.
എന്നിരുന്നാലും, മറ്റ് രണ്ട് ഫ്രഞ്ച് സിനിമകളിൽക്കൂടി പണത്തിനായി അവർ അഭിനയിച്ചു.
കുറച്ച് പരിശീലനം നേടിയാൽ അഭിനയം ആസ്വദിക്കാമെന്ന് അവളുടെ ഒരു സുഹൃത്ത് നിർദ്ദേശിച്ചതിന് ശേഷം, ജോൺ സ്ട്രാസ്ബെർഗിനൊപ്പം അവർ സെമിനാറുകൾ നടത്തി.
അഭിനയ പാഠങ്ങൾ ഇഷ്ടപ്പെട്ടിരുന്നുവെങ്കിലും തന്റെ കഴിവുകളെക്കുറിച്ച് അവൾക്ക് ഇപ്പോഴും ഉറപ്പില്ലായിരുന്നു.
1980 കളിൽ റേഡിയോ ലക്സംബർഗിൽ ഡിസ്ക് ജോക്കിയായി അവർ ജോലി ചെയ്തു.
ക്രൈം സ്റ്റോറി എന്ന പരമ്പരയുടെ ആദ്യ സീസണിലെ "ഹൈഡ് ആന്റ് ഗോ തീഫ്" എന്ന എപ്പിസോഡിൽ പോൾ ഗിൽ‌ഫോയ്‌ലിന്റെ ബന്ദിയായി അവർ പ്രത്യക്ഷപ്പെട്ടു.
അവളുടെ സഹോദരി എലിസബത്ത് പരമ്പരയുടെ തുടക്കത്തിൽ ഒരു ബന്ദിയായി അഭിനയിച്ചിരുന്നു.
ബ്രാക്കോ വിവാഹിതയാകുകയം രണ്ടുതവണ വിവാഹമോചനം നടത്തുകയും ചെയ്തിരുന്നു.
1979 ൽ ഫ്രഞ്ച്കാരനായ ഡാനിയേൽ ഗ്വാർഡിനെ വിവാഹം കഴിക്കുകയും 1982 ൽ അവർ വിവാഹമോചനം നേടുകയും ചെയ്തു.
അവരുടെ മകൾ നടിയായ മാർഗോക്സ് ഗുവാർഡ് ആണ്.
പാരീസിൽ താമസിക്കുന്നതിനിടെ കണ്ടുമുട്ടിയ നടൻ ഹാർവി കീറ്റലുമായി 12 വർഷത്തെ ഒരു ബന്ധത്തിലായിരുന്നു അവർ.
അവർക്ക് സ്റ്റെല്ല കീറ്റൽ (ജനനം 1985) എന്ന പേരിൽ ഒരു മകളുണ്ട്.
ബ്രാക്കോയും കീറ്റലും തമ്മിൽ മകൾ സ്റ്റെല്ലക്കുവേണ്ടി ഒരു നീണ്ട നിയമ പോരാട്ടം നടത്തുകയും ഇത് ബ്രാക്കോക്ക് വിഷാദ രോഗത്തിനു കാരണമാകുകയും അഭിനയ വേഷങ്ങൾ നഷ്ടപ്പെടുന്നതിനും, നിയമനടപടികൾക്കായി 2 മില്യൺ ഡോളറിന്റെ ചിലവിനുമിടയാക്കി.
1994 ൽ നടൻ എഡ്വേർഡ് ജെയിംസ് ഓൾമോസുമായുള്ളതായിരുന്നു ബ്രാക്കോയുടെ രണ്ടാമത്തെ വിവാഹം; 2002 ൽ അവർ വിവാഹമോചനം നേടി.
ഷോട്ടോകാൻ കരാട്ടെ പരിശീലകയാണ് ബ്രാക്കോ.
അവലംബം ↑ Bracco On the Couch , p. 38.
↑ ↑ ↑ ↑ ↑ ↑ Bracco, On the Couch ↑ Geraldine Fabrikant, Bankruptcy?
Tougher Than Counseling a Soprano , January 1, 2006 ↑ ↑ Bracco On the Couch , p. 129.
↑ Geraldine Fabrikant, Bankruptcy?
Tougher Than Counseling a Soprano , January 1, 2006 ↑ Bracco On the Couch , p. 129.
ലോറൻ ബൂത്ത് ഇംഗ്ലീഷ് വിലാസം https://ml.wikipedia.org/wiki/Lauren_Booth വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഒരു ഇംഗ്ലീഷ് ദൃശ്യമാദ്ധ്യമപ്രവർത്തകയും പത്രപ്രവർത്തകയും പാലസ്തീൻ അനുകൂല പ്രവർത്തകയുമാണ് ലോറൻ ബൂത്ത് (ജനനം:1967 ജൂലൈ 22, ഐലിംഗ്ടൺ , ലണ്ടൻ , സാറ ബൂത്ത് എന്നായിരുന്നു അപ്പോഴത്തെ പേരു്) .
ലോറൻ ഇപ്പോൾ ഇറാനിലെ ഭരണകൂടത്തിന്റെ ഉടമസ്ഥതയിലുള്ള 24-മണിക്കൂർ ഇംഗ്ലീഷ് ചാനലായ പ്രെസ് ടി.വി.യിലാണ് ജോലി ചെയ്യുന്നത്.
മുൻ ബ്രിട്ടീഷ് പ്രധാനമന്ത്രിയായ ടോണി ബ്ലെയറിന്റെ ഭാര്യയായ ചെറി ബ്ലെയറിന്റെ അർത്ഥസഹോദരിയാണ് ലോറൻ ബൂത്ത്.
അഭിനേതാവായ ടോണി ബൂത്തിന്റെ ആറാമത്തെ മകളാണ് ഇവർ.
ലോറൻ ബൂത്തിന്റെ അമ്മയായ പമേല സ്മിത്ത് ജൂതമതക്കാരിയായിരുന്നുവെങ്കിലും ലോറനെ ജൂതമതവിശ്വാസിയായല്ല വളർത്തിയത്.
അഭിനേതാവായ ക്രൈഗ് ഡാർബിയെയാണ് ലോറൻ വിവാഹം കഴിച്ചത്.
ഇവർക്ക് രണ്ട് കുട്ടികളുണ്ട് (അലക്സാണ്ട്ര, ഹോളി എന്നിവർ) 2010 ഡിസംബറിൽ ബൂത്ത് പാപ്പർ ഹർജി നൽകുകയുണ്ടായി.
ലോറന് കടം നൽകിയിട്ടുള്ളവരിൽ ഒരാൾ അർത്ഥസഹോദരിയായ ചെറി ബ്ലെയറാണ് .
പത്രപ്രവർത്തക എന്ന നിലയിലുള്ള ഔദ്യോഗിക ജീവിതം
പത്രപ്രവർത്തക എന്ന നിലയിൽ, ബൂത്ത് ന്യൂ സ്റ്റേറ്റ്സ്മാൻ മെയിൽ ഓൺ സൺഡേ എന്നീ മാദ്ധ്യമങ്ങൾക്കുവേണ്ടി പ്രവർത്തിച്ചിട്ടുണ്ട്.
ഇറാഖ് യുദ്ധത്തെ ബൂത്ത് ശക്തമായി എതിർത്തിരുന്നു.
സ്റ്റോപ് ദി വാർ കോഅലീഷനുവേണ്ടിയും ബൂത്ത് പ്രവർത്തിച്ചിരുന്നു.
2006-നും 2008-നുമിടയിൽ ബ്രിട്ടനിലെ ഇസ്ലാം ചാനലിനുവേണ്ടി ബൂത്ത് ഇൻ ഫോക്കസ് എന്ന പരിപാടി അവതരിപ്പിച്ചിരുന്നു.
2008-ൽ ബിറ്റ്‌വീൻ ദി ഹെഡ്ലൈൻസ് എന്ന പരിപാടി മുതൽ (മതം മാറ്റത്തിനു മുൻപു തന്നെ) ബൂത്തിന് ഇറാനിയൻ ഭരണകൂടത്തിന്റെ ഉടമസ്ഥതയിലുള്ള പ്രെസ് ടി.വി.യുമായി ബന്ധമുണ്ട്.
ബൂത്ത് ഇപ്പോൾ റിമംബർ പാലസ്തീൻ ഡയസ്പോറ എന്നീ പരിപാടികൾ അവതരിപ്പിക്കുന്നുണ്ട്.
2011 ജൂണിൽ ബൂത്ത് കേജ്ഡ് പ്രിസണേഴ്സ് എന്ന സംഘടനയിൽ രക്ഷാധികാരിയായി ചേരുകയുണ്ടായി.
റിയാലിറ്റി ടി.വി.
2006-ൽ ഐ.ടി.വി.യുടെ ഐ ആം എ സെലിബ്രിറ്റി...
ഗെറ്റ് മീ ഔട്ട് ഓഫ് ഹിയർ എന്ന റിയാലിറ്റി പരിപാടിയിൽ പങ്കെടുക്കുകയുണ്ടായി.
ഇതിൽ നിന്നും ലഭിച്ച തുക ബൂത്ത് ഇന്റർപാൽ (പാലസ്തീൻ റിലീഫ് ഡെവലപ്മെന്റ് ഫണ്ട്) എന്ന സംഘടനയ്ക്ക് നൽകുകയുണ്ടായി.
ഗാസയുമായി ബന്ധപ്പെട്ട പ്രവർത്തനങ്ങൾ
2008 ഓഗസ്റ്റിൽ ബൂത്ത് സൈപ്രസിൽ നിന്ന് ഒരു കപ്പലിൽ ഗാസയിലേയ്ക്ക് യാത്ര ചെയ്യുകയുണ്ടായി.
46 സന്നദ്ധപ്രവർത്തകർ ഇവർക്കൊപ്പമുണ്ടായിരുന്നു.
ഗാസ ഉപരോധ‌ത്തിനെതിരായി പ്രവർത്തിക്കുക, ബധിരർക്കായി ഗാസയിലുണ്ടായിരുന്ന ഒരു സ്കൂളിൽ ശ്രവണസഹായികളും ബലൂണുകളും വിതരണം ചെയ്യുക എന്നിവയായിരുന്നു ബൂത്തിന്റെ ലക്ഷ്യം.
ബൂത്ത് ഇതിനുശേഷം ഗാസയിൽ തുടരാൻ തീരുമാനിക്കുകയും പിന്നീട് ഇസ്രായേലിലേയ്ക്കും ഈജിപ്റ്റിലേയ്ക്കും പ്രവേശനം നിഷേധിക്കപ്പെടുകയും ചെയ്തു.
ഗാസ വിട്ട് സ്വന്തം രാജ്യത്തിലേയ്ക്ക് പോകാനുള്ള തന്റെ അവകാശം നിഷേധിക്കുന്നതിലൂടെ ഇസ്രായേൽ ആഗോള മനുഷ്യാവകാശ പ്രഖ്യാപനത്തിന്റെ പതിമൂന്നാം ആർട്ടിക്കിൾ ലംഘിക്കുകയാണെന്ന് ബൂത്ത് പറയുകയുണ്ടായി.
പ്രത്യേകിച്ച് ഇത് സഞ്ചാര സ്വാതന്ത്ര്യത്തിന്മേലുള്ള കടന്നുകയറ്റമാണ്.
"ഗാസയിലെ സ്ഥിതി ഡാർഫറിനോട് താരതമ്യപ്പെടുത്താവുന്ന ഒരു മനുഷ്യാവകാശ പ്രശ്നമാണെന്നും" ഗാസ "ലോകത്തിലെ ഏറ്റവും വലിയ കോൺസൺട്രേഷൻ ക്യാമ്പാണെന്നും" പ്രസ്താവിക്കുകയുണ്ടായി.
ജെറുസലേം പോസ്റ്റ് സാധനങ്ങൾ നിറഞ്ഞ ഒരു ഗാസ ചന്തയിൽ ബൂത്ത് നിൽക്കുന്ന ചിത്രങ്ങൾ "അവർ ഗാസയെക്കുറിച്ച് വരച്ചിടുദ്ദ ദയനീയമായ ചിത്രം തെറ്റാണെന്ന് തെളിയിക്കുന്നു" അഭിപ്രായപ്പെടുകയുണ്ടായി.
സന്ദർശനത്തിനിടെ ഹമാസിന്റെ പ്രധാനമന്ത്രി ഇസ്മായീൽ ഹനിയ ബൂത്തിന് ഒരു പാലസ്തീനിയൻ വി.ഐ.പി. പാസ്പോർട്ട് നൽകുകയുണ്ടായി.
2008 സെപ്റ്റംബർ 20-ന് ബൂത്ത് റാഫയിലൂടെ ഗാസ വിട്ട് ഈജിപ്റ്റിലെത്തി .
2010 ഒക്റ്റോബർ 23-ന് ബൂത്ത് ഇസ്ലാം ചാനലിന്റെ ഗ്ലോബൽ പീസ് ആൻഡ് യൂണിറ്റി എന്ന പരിപാടിയിൽ പങ്കെടുത്തു.
അയഞ്ഞ വസ്ത്രങ്ങളും ഹിജാബുമായിരുന്നു ബൂത്തിന്റെ വേഷം.
"എന്റെ പേര് ലോറൻ ബൂത്ത് എന്നാണ്, ഞാൻ ഒരു മുസ്ലീമാണ്" എന്ന് ബൂത്ത് ഇവിടെ പ്രസ്താവിക്കുകയുണ്ടായി.
2010 സെപ്റ്റംബർ മദ്ധ്യത്തോടെ ഷിയ വിഭാഗത്തിൽ പെട്ട ഫാത്തിമ അൽ-മസുമ ദേവാലയം സന്ദർശിച്ചതിനു ശേഷമാണ് മതം മാറിയതെന്ന് ബൂത്ത് വിശദമാക്കുകയുണ്ടായി.
ഇത് എട്ടാമത്തെ ഇമാം അലി അൽ റിദയുടെ സഹോദരിക്കായി സമർപ്പിക്കപ്പെട്ടിട്ടുള്ളതാണ്.
ഇറാനിലെ ക്വോമിലാണ് ഈ പള്ളി.
ലോറൻ സ്റ്റീഡ്‌മാൻ ഇംഗ്ലീഷ് വിലാസം https://ml.wikipedia.org/wiki/Lauren_Steadman
ബ്രിട്ടീഷ് പാരാലിമ്പിക് അത്‌ലറ്റാണ് ലോറൻ സ്റ്റീഡ്‌മാൻ (ജനനം: 18 ഡിസംബർ 1992), മൂന്ന് സമ്മർ പാരാലിമ്പിക്‌സുകളിൽ നീന്തലിലും പാരട്രിയാത്‌ലോണിലും മത്സരിച്ചിട്ടുണ്ട്.
2008-ലെ റിയോയിൽ നടന്ന ഗെയിംസിനായി പാരാട്രിയത്ത്‌ലോണിലേക്ക് മാറുന്നതിനുമുമ്പ് 2008-ലെ ബീജിംഗിലെ സമ്മർ പാരാലിമ്പിക്‌സിലും ലണ്ടനിലെ 2012-ലെ സമ്മർ പാരാലിമ്പിക്‌സിലും നീന്തൽക്കാരിയായി മത്സരിച്ചു.
റിയോയിൽ നടന്ന 2016-ലെ ഗെയിംസിനായി പാരാട്രിയത്ത്‌ലോണിലേക്ക് മാറുന്നതിന് മുമ്പ് വനിതാ പിടി 4 ൽ വെള്ളി മെഡൽ നേടി.
1992-ൽ പീറ്റർബറോയിലാണ് സ്റ്റീഡ്മാൻ ജനിച്ചത്.
2009 ലും 2011 ലും ഐപിസി യൂറോപ്യൻ ചാമ്പ്യൻഷിപ്പിൽ മെഡലുകൾ നേടിയിട്ടുണ്ട്.
അവരുടെ അമ്മാവൻ ഒരു ട്രയാത്ത്ലെറ്റ് ആയിരുന്നു.
അവർ ഇത് പരീക്ഷിക്കാൻ അദ്ദേഹം നിർദ്ദേശിച്ചു.
ഡെവോണിലെ ടാവിസ്റ്റോക്കിലെ മൗണ്ട് കെല്ലിയിലെ ഗ്രേറ്റ് ഗിഡ്ഡിംഗ് പ്രൈമറി സ്കൂളിലാണ് സ്റ്റീഡ്മാൻ വിദ്യാഭ്യാസം നേടിയത്.
ബിഎസ്‌സി (ഹോൺസ്) സൈക്കോളജി ബിരുദവും തുടർന്ന് പോർട്സ്മൗത്ത് സർവകലാശാലയിൽ ബിസിനസ് ആന്റ് മാനേജ്മെൻറിൽ ബിരുദാനന്തര ബിരുദവും നേടി.
എജെ പ്രിറ്റ്‌ചാർഡുമായി പങ്കാളിത്തമുള്ള ബിബിസിയുടെ സ്‌ട്രിക്റ്റ്‌ലി കം ഡാൻസിംഗിന്റെ 16-ാം സീരീസിൽ സ്റ്റീഡ്‌മാൻ ഒരു മത്സരാർത്ഥിയാകുമെന്ന് 2018 ഓഗസ്റ്റ് 20 ന് പ്രഖ്യാപിച്ചു.
സെമി ഫൈനലിലെത്തിയെങ്കിലും ഡാൻസ് ഓഫിൽ ആഷ്‌ലി റോബർട്ട്സ് , പാഷ കോവാലേവ് എന്നിവർക്കെതിരെ പുറത്തായി.
ഷോയുടെ തത്സമയ പതിപ്പിൽ അവർ പ്രകടനം നടത്തി.
SAS: ഹൂ ഡെയേഴ്സ് വിൻസ് സെലിബ്രിറ്റീസ് 2020 ലെ 2 ഫൈനലിസ്റ്റുകളിൽ ഒരാളായിരുന്നു ലോറൻ സ്റ്റീഡ്‌മാൻ.
പാരട്രിയാത്‌ലോൺ കരിയർ
2013 , 2014 വർഷങ്ങളിൽ യൂറോപ്യൻ ചാമ്പ്യൻഷിപ്പായ പാരാട്രിയത്ത്‌ലോണിൽ മെഡലുകൾ നേടി.
2014-ൽ ലണ്ടൻ വേൾഡ് സീരീസ് പാരാട്രിയത്ത്‌ലോൺ നേടി.
സൈക്കോളജിയിൽ ബിരുദം നേടി കാനഡയിലെ എഡ്‌മോണ്ടണിൽ ലോക ചാമ്പ്യൻ പാരാട്രിയത്ത്ലെറ്റായി.
റിയോ ഡി ജനീറോയിൽ നടന്ന 2016-ലെ സമ്മർ പാരാലിമ്പിക്‌സിൽ പാരാട്രിയത്‌ലോൺ ഒളിമ്പിക് കായിക ഇനമായി.
യുഎസ്എയുടെ ഗ്രേസ് നോർമന് പിന്നിൽ സ്റ്റീഡ്മാൻ വെള്ളി മെഡൽ നേടി.
അവലംബം ബാഹ്യ ലിങ്കുകൾ Lauren Steadman എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് ലോറൻ സ്റ്റീഡ്‌മാൻ at the British Paralympic Association ലോറൻ സ്റ്റീഡ്‌മാൻ at the International Paralympic Committee ലോറൻ സ്റ്റീഡ്‌മാൻ at the International Triathlon Union Rio 2016 Paralympic Games at the Wayback Machine (archived 11 October 2014)
ലോറേൽസ് ഇംഗ്ലീഷ് വിലാസം https://ml.wikipedia.org/wiki/Laurales
പുഷ്പിക്കുന്ന സസ്യ ങ്ങളിലെ ഒരു നിര യാണ് ലോറേൽസ് (Laurales).
ഈ നിരയിൽ 85-90 ജനുസുകളിലായി 2500-2800 സ്പീഷിസുകൾ ഉൾപ്പെടുന്നു.
ഏഴു കുടുംബങ്ങൾ ഉള്ള ഈ നിരയിൽ മരങ്ങളും കുറ്റിച്ചെടികളും ഉണ്ട്.
മിക്കവയും മധ്യരേഖാ-മധ്യരേഖാസമീപസ്ഥപ്രദേശങ്ങളിൽ കാണുന്നു.
ലോറേസീ യാണ് ഈ നിരയിലെ ഏറ്റവും അറിയപ്പെടുന്ന കുടുംബം .
order Laurales family Atherospermataceae family Calycanthaceae family Gomortegaceae family Hernandiaceae family ലോറേസീ family Monimiaceae family Siparunaceae The current composition and phylogeny of the Laurales.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Laurales എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Laurales എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലോറൻസൊ ഗിബർട്ടി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2023 ഓഗസ്റ്റ് മുതൽ തുടരുന്നു.
ക്ലാസിക് രീതിയുടെ അനുകരണം ചിത്രകലയേക്കാൾ പൂർണമായത് പ്രതിമാശില്പത്തിലാണ് എന്ന് തെളിയിച്ച ആളാണ് ലോറൻസൊ ഗിബർട്ടി .
ഫ്ളോറൻസിലെ ബാപ്റ്റിസ്റ്റ് പള്ളിയിൽ പുതിയ നിയമത്തലേയും പഴയനിയമത്തിലേയും സംഭവങ്ങൾക്ക് കലാരൂപം നൽകി.
ലോറൻ കോഹൻ
ലോറൻ കോഹൻ 1982 ജനുവരി 7 നു ജനിച്ച ഒരു ബ്രിട്ടീഷ്-അമേരിക്കൻ താരവും മോഡലുമാണ്.
" ദി വാക്കിങ് ഡെഡ് (2011 മുതൽ ഇതുവരെ) എന്ന ടെലിവിഷൻ പരമ്പരയിലെ മാഗ്ഗി ഗ്രീൻ എന്ന കഥാപാത്രം, ചക്ക് (2011), ദ വാമ്പയർ ഡയറീസ് (2010–2012) എന്നീ ടെലിവിഷൻ പരമ്പരകളിലെ വേഷങ്ങൾ എന്നിവയിലൂടെയാണ് അവർ കൂടുതൽ അറിയപ്പെടുന്നത്. ഹാസ്യചിത്രമായ "വാൻ വൈൽഡർ: ദി റൈസ് ഓഫ് താജ്" (2006), സൈക്കോളജിക്കൽ ത്രില്ലർ ചിത്രമായ "ദ ബോയ് " , ബാറ്റ്മാൻ v സൂപ്പർമാൻ: ഡോൺ ഓഫ് ജസ്റ്റീസ് (2016) എന്നീ ചിത്രങ്ങളിൽ വളരെ ശ്രദ്ധേയമായ അഭിനയം കാഴ്ചവച്ചിരുന്നു.
സിനിമകൾ Year Title Role Notes 2005 ദ ക്വീൻ അസാസിൻ Alessia Short film 2005 കാസനോവ Sister Beatrice 2006 വാൻ വൈൽഡർ: ദി റൈസ് ഓഫ് താജ് Charlotte Higginson 2008 ഫ്ലോട്ട് Emily Fulton 2010 യങ് അലക്സാണ്ടർ ദി ഗ്രേറ്റ് Leto 2010 പ്രാക്ടിക്കൽ Lauren Short film 2010 Death Race 2: Frankenstein Lives September Jones Direct to video 2014 Reach Me Kate 2016 The Boy Greta 2016 Batman v Superman: Dawn of Justice Martha Wayne 2017 All Eyez On Me Leila Steinberg Post-production അവലംബം ↑ ↑ ↑ ↑
വയാങ്ങ് Javanese wayang kulit (shadow puppet) performance by a famous Indonesian dalang (puppet master) Ki Manteb Sudharsono, is usually a whole night long.
വയാങ്ങ് (ക്രമ Javanese: റിങ്ഗിറ്റ്) ഒരു പ്രത്യേക തരം തിയേറ്ററിനു പറയുന്ന പേരാണ്.
പാവകളിപ്രദർശനമാണെങ്കിൽ ആ പാവയ്ക്കും വയാങ്ങ് എന്നു പറയാറുണ്ട്.
ജാവയിൽ ഗമേളൻ വാദ്യവൃന്ദം ചേർന്ന നിഷൽപാവക്കൂത്തിനു ഈ പേർ പറയുന്നു.
ബാലിയിൽ ഇത് ജെൻഡർ വയാങ്ങ് എന്നറിയപ്പെടുന്നു.
യുനെസ്കോ ഇന്തോനേഷ്യൻ വയാങ്ങിനെ Masterpiece of Oral and Intangible Heritage of Humanity എന്നു 2003 നവംബർ 7നു അംഗീകരിച്ചു.
ഈ പാരമ്പര്യം സംരക്ഷിക്കാൻ എല്ലാ ഇന്തോനേഷ്യക്കാരോട് ആഹ്വാനം ചെയ്തിട്ടുമുണ്ട്.
വയോജീർണത ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ശതാതീതായുഷ്മതി ആൻ പൗഡർ (8 ഏപ്രിൽ 1807 – 10 ജൂലൈ1917) 110 ാമത് ജൻമദിനത്തിൽ എടുത്ത ചിത്രം.
പ്രായമാകുമ്പോഴുണ്ടാകുന്ന ശരീര ജീർണതയെയാണ് വയോജീർണത (senescence) എന്നുപറയുന്നത്.
ശരീരധർമ്മങ്ങളുടെ കാലക്രമത്തിലുളള മന്ദീഭവിക്കലാണിത്.
കോശത്തിന്റെയോ മുഴുവൻ ശരീരത്തിന്റെയോ ജീർണതയെ വയോജീർണത എന്നു പറയാം.
പ്രായം ചെല്ലുന്നതനുസരിച്ച് സന്താനോല്പാദനത്തിൽ കുറവ് വരുന്നതിനോ മരണ നിരക്ക് വർദ്ധിക്കുന്നതിനോ വയോജീർണത കാരണമാകുന്നു.
വയോത്സ് ഡ്സോർ പ്രവിശ്യ
അർമേനിയയിലെ ഒരു പ്രവിശ്യയാണ് വയോത്സ് ഡ്സോർ ( Armenian : Վայոց Ձոր , Armenian pronunciation: [vɑjˌɔt͡sʰ ˈd͡zɔɾ ] ⓘ ).
രാജ്യത്തിന്റെ തെക്കുകിഴക്കേ അറ്റത്തായി, പടിഞ്ഞാറ് അസർബെയ്ജാനിലെ നഖ്‌ചിവൻ എക്‌സ്‌ക്ലേവിന്റെയും കിഴക്ക് അസർബെയ്ജാനിലെ കൽബജാർ ജില്ലയുടെയും അതിർത്തിയിലാണ് ഇത് സ്ഥിതിചെയ്യുന്നത്.
2,308 ചതുരശ്ര കിലോമീറ്റർ (891 ചതുരശ്ര മൈൽ) വിസ്തൃതിയുള്ളതാണ് ഈ പ്രവിശ്യ.
53,230 (2002 സെൻസസ്) മാത്രം ജനസംഖ്യയുള്ള ഇത് രാജ്യത്തെ ഏറ്റവും ജനസാന്ദ്രത കുറഞ്ഞ പ്രവിശ്യയാണ്.
പ്രവിശ്യാ തലസ്ഥാനവും ഏറ്റവും വലിയ നഗരവും യെഖെഗ്നാഡ്‌സർ പട്ടണമാണ്.
അക്ഷരാർത്ഥത്തിൽ 'ദുഃഖങ്ങളുടെ താഴ്‌വര' എന്നർത്ഥം വരുന്ന പേരുള്ള ഈ പ്രവിശ്യയ്ക്ക് പുരാതന അർമേനിയയിലെ ഒമ്പതാമത്തെ പ്രവിശ്യയായിരുന്ന ചരിത്രപ്രസിദ്ധമായ സ്യൂനിക്കിലെ വയോത്സ് ഡ്സോർ കന്റോണിന്റെ അതേ പേരാണ് നൽകിയിരിക്കുന്നത്.
സിയുനിയ രാജവംശമാണ് സ്യൂനിക്ക് ഭരിച്ചിരുന്നത്.
ഭൂമിശാസ്ത്രം ജെർമക്ക് ഹൈഡ്രോളജിക്കൽ സാങ്ച്വറിയിൽ നിന്നുള്ള കാഴ്ച.
ആധുനിക അർമേനിയയുടെ തെക്കുകിഴക്കേ അറ്റത്ത് സ്ഥിതി ചെയ്യുന്ന വയോത്സ് ഡ്സോർ പ്രവിശ്യ 2,308 ചതുരശ്ര കിലോമീറ്റർ ( അർമേനിയയുടെ മൊത്തം വിസ്തൃതിയുടെ 7.8 ശതമാനം) വിസ്തൃതി ഉൾക്കൊള്ളുന്നു.
രാജ്യത്തെ ഏറ്റവും ജനസാന്ദ്രത കുറഞ്ഞ പ്രവിശ്യകളിലൊന്നാണിത്.
ഇത് പടിഞ്ഞാറ്നിന്ന് അസർബെയ്ജാനിലെ നഖ്‌ചിവൻ എക്‌സ്‌ക്ലേവിന്റെയും കിഴക്ക് നിന്ന് അസർബെയ്ജാനിലെ കൽബജാർ ജില്ലയുടെയും അതിർത്തിയാണ്.
1993 നും 2020 നും ഇടയിൽ നാഗോർണോ-കറാബക്ക് റിപ്പബ്ലിക്കിന്റെ കിഴക്കൻ ഷാഹുമ്യാൻ മേഖലയുമായി ഇത് അതിർത്തി പങ്കിടുന്നു.
ആഭ്യന്തരമായി, വടക്ക് നിന്ന് ഗെഖാർകുനിക് പ്രവിശ്യയും വടക്ക് പടിഞ്ഞാറ് നിന്ന് അരാരത്ത് പ്രവിശ്യയും തെക്ക് കിഴക്ക് നിന്ന് സ്യൂനിക് പ്രവിശ്യയുമാണ് അതിർത്തികൾ.
ചരിത്രപരമായി, പ്രവിശ്യയുടെ നിലവിലെ പ്രദേശം പുരാതന അർമേനിയയിലെ ചരിത്രപരമായ സ്യൂനിക് പ്രവിശ്യയിലെ വയോത്സ് ഡിസോർ കന്റോണിന്റെ ഭൂരിഭാഗവും ഉൾക്കൊള്ളുന്നു.
വയോത്സ് ഡിസോർ ഒരു പർവതപ്രദേശമാണ്.
ഈ പ്രദേശത്തെ പ്രധാനമായും വടക്ക് വാർഡനിസ് പർവതനിര, മധ്യത്തിൽ അർപ്പ പർവ്വതനിര, തെക്ക് വയ്ക് പർവതനിര എന്നിങ്ങനെ 3 പർവതനിരകളായി തിരിച്ചിരിക്കുന്നു.
3522 മീറ്റർ ഉയരത്തിൽ, വടക്കുഭാഗത്ത് സ്ഥിതിചെയ്യുന്ന വാർഡെനിസ് അഗ്നിപർവ്വതം പ്രവിശ്യയിലെ ഏറ്റവും ഉയർന്ന ഭാഗവും അതേസമയം 850 മീറ്റർ ഉയരമുള്ള അരേനി താഴ്വര ഏറ്റവും താഴ്ന്ന ഭാഗവുമാണ്.
2586 മീറ്റർ ഉയരമുള്ള വയോട്സ് സാർ അഗ്നിപർവ്വത കോൺ പ്രവിശ്യയുടെ മധ്യഭാഗത്താണ് സ്ഥിതി ചെയ്യുന്നത്.
നിരവധി നദികളും പർവതനിരകളിൽനിന്നുള്ള അരുവികളും ധാതു ജലവുമുള്ള വയോത്സ് ഡ്സോറിലെ ഏറ്റവും പ്രധാനപ്പെട്ട ജലസ്രോതസ് അർപ നദിയാണ്.
ഇത് 92 കിലോമീറ്റർ ദൂരത്തിൽ വയോത്സ് ഡിസോർ പ്രദേശത്തുകൂടി ഒഴുകുന്നു.
3260 മീറ്റർ ഉയരത്തിൽ സ്യൂനിക് പീഠഭൂമിയുടെ വടക്കുപടിഞ്ഞാറൻ മലഞ്ചെരുവിൽ നിന്ന് ഉത്ഭവിക്കുന്ന ഇത് വയോത്സ് ഡിസോറിലൂടെ ഒഴുകി അറാക്സ് നദിയിലേക്ക് പതിക്കുന്നു.
അർമേനിയൻ ചരിത്രത്തിൽ വയോത്സ് ഡിസോർ എന്ന പേര് ആദ്യമായി പരാമർശിച്ചത് മോവ്സെസ് ഖോറെനാറ്റ്സി എന്ന ചരിത്രകാരനായിരുന്നു.
എന്നിരുന്നാലും, പുരാവസ്തു ഗവേഷണങ്ങളിൽ, പാലിയോലിത്തിക്ക് കാലഘട്ടത്തിലും വെങ്കലയുഗത്തിലുമുള്ള നിരവധി സ്ഥലങ്ങളും വസ്തുക്കളും ഈ പ്രദേശത്ത് കണ്ടെത്തി.
വേട്ടയാടലിൻറേയും മൃഗങ്ങളുടെയും ദൃശ്യങ്ങൾ ചിത്രീകരിക്കുന്ന പാറക്കെട്ടുകളിലെ കൊത്തുപണികളും ഇവിടെ കണ്ടെത്തി.
പുരാവസ്തു പഠനങ്ങളുടെ ഫലമായി, ചരിത്രാതീത കാലം മുതൽക്കുതന്നെ ഈ പ്രദേശം മനുഷ്യാധിവാസകേന്ദ്രമായിരുന്നതായി ചരിത്രകാരന്മാർ അനുമാനിച്ചു.